
DR 31.3.2011 83 

 
Ini kerana kita hendakkan orang ramai benar-benar komited dalam erti kata 

mereka sama-sama bersedia secara sukarela Tuan Yang di-Pertua, membayar sedikit kos. 

Pengalaman yang sudah-sudah Tuan Yang di-Pertua, kalau kita lihat Kempen Tak 
Nak Merokok, Kempen Kitar Semula, Kempen Mengasingkan Bahan Sisa di Rumah, 
macam-macam kita kempen, bagi mereka galakan dan sebagainya tetapi sampai sekarang 
Tuan Yang di-Pertua, kita belum dapat lagi kejayaan yang significant. Jadi di situlah Tuan 
Yang di-Pertua, kita perlukan satu kempen berterusan dan di peringkat ini Tuan Yang di-
Pertua, saya yakin pihak media boleh memberikan kerjasama sekiranya ada sedikit bayaran 
kepada mereka. Tak kiralah sama ada media elektronik, media kertas termasuklah bloggers 
yang tumbuh macam cendawan sekarang ini. Mungkin kita boleh galakkan supaya bloggers 
termasuk bloggers politik. Bila ada kolum tertentu, jadi orang baca tetapi ada bayaran 
sedikit. Kalau tidak Tuan Yang di-Pertua, saya tidak nampak. Ini soal besar ini Tuan Yang 
di-Pertua, soal besar, hendak tanam kesedaran bukanlah satu perkara yang mudah. 

Seterusnya Tuan Yang di-Pertua, sedikit sahaja. Saya mengamati rang undang-
undang ini, dia lebih memberikan perlindungan ataupun keutamaan kepada penjana TBB 
ataupun tenaga boleh diperbaharui. Dalam soal ini Tuan Yang di-Pertua, adakah TNB 
(Tenaga Nasional Berhad) benar-benar akan memberi laluan terus, laluan biru Tuan Yang 
di-Pertua. Bukan laluan hijau, laluan biru. Maknanya blue lane, no more green lane dengan 
izin, sebab selama ini Tuan Yang di-Pertua, saya menerima maklumat, saya menerima 
aduan daripada orang ramai yalah, selama ini pun tak ada FIT susah TNB untuk 
memberikan kerjasama. Saya tanya di peringkat saya di Johor, di Kedah saya dengar ada 
tapi di selatan ramai di kalangan jurutera TNB belum faham lagi.  

Jadi Tuan Yang di-Pertua, saya amat mengharapkan supaya kementerian dapat 
mengawasi TNB ini supaya memberikan kerjasama kepada penjana-penjana tenaga 
elektrik daripada TBB supaya dengan mudah mereka memberi kerjasama untuk tenaga 
elektrik ini masuk ke dalam grid mereka dan tidak ada pilih kasih Tuan Yang di-Pertua.  

Saya yakin Tuan Yang di-Pertua, selepas rang undang-undang ini diluluskan dan 
diwartakan, kemungkinan besar saya sudah buat survey sedikit di Ledang misalnya sudah 
ramai yang sudah berangan-angan, bercita-cita hendak mewujudkan sistem solar di rumah 
masing-masing tapi akhirnya perlu berdaftar dengan TNB. Saya bimbang Tuan Yang di-
Pertua, sekiranya TNB pilih kasih misalnya sedangkan sekarang ini pun kita dapat lihat 
siapalah yang menjadi vendor mereka.  

Akhirnya sekarang kita difahamkan TNB untung RM5 bilion. Bila semak balik, 
mereka beli barangan daripada China, kurang mendapat barangan daripada sistem vendor 
mereka. Kalau begitu, saya pun boleh untung Tuan Yang di-Pertua, sama juga dengan 
yang ini. Jadi saya minta pihak kementerian dapat meneliti benar-benar supaya TNB jangan 
nanti pilih kasih. Mana tahu di Ledang nanti misalnya ataupun di sebelah selatan atau utara, 
penjana bebas ini... 

Timbalan Yang di-Pertua [Datuk Dr. Wan Junaidi bin Tuanku Jaafar]:  Lagi 
panjang ucapan Yang Berhormat? 

Ir. Haji Hamim bin Samuri [Ledang]: Sedikit sahaja, satu minit lagi saya hendak 
habiskan. Tumbuh macam cendawan dan akhirnya mereka terpaksa berebut-rebut dengan 
TNB. 

 Akhir sekali Tuan Yang di-Pertua, tentang tenaga nuklear. Jadi kalau sekian lama 
ini Tuan Yang di-Pertua, kita begitu yakin dengan tenaga nuklear yang boleh membantu 
untuk menjana elektrik dan membantu untuk menyelesaikan masalah kekurangan tenaga 
elektrik, bila sudah ada sistem ini Tuan Yang di-Pertua, saya ingin bertanya pihak 
kementerian apakah rancangan seterusnya tentang tenaga nuklear. Kalau kita tengok 
sekarang kita banyak sumber biogas, kita banyak tandan kelapa sawit di seluruh negara. 
Figure saya tidak ada tetapi mungkin dia boleh menjadi ganti kepada tenaga nuklear. Tuan 
Yang di-Pertua, saya menyokong. Sekian, terima kasih. 

Timbalan Yang di-Pertua [Datuk Dr. Wan Junaidi bin Tuanku Jaafar]: Yang 
Berhormat Seputeh. 

 



Ini kerana kita hendakkan orang ramai benar-benar komited dalam erti kata. mereka sama-sama bersedia secara sukarela Tuan Yang di-Pertua, membayar sedikit kos. Pengalaman yang sudah-sudah Tuan Yang di-Pertua, kalau kita lihat Kempen Tak Nak Merokok, Kempen Kitar Semula, Kempen Mengasingkan Bahan Sisa di Rumah, macam-macam kita kempen, bagi mereka galakan dan sebagainya tetapi sampai sekarang Tuan Yang di-Pertua, kita belum dapat lagi kejayaan yang significant. Jadi di situlah Tuan Yang di-Pertua, kita perlukan satu kempen berterusan dan di peringkat ini Tuan Yang di- Pertua, saya yakin pihak media boleh memberikan kerjasama sekiranya ada sedikit bayaran kepada mereka. Tak kiralah sama ada media elektronik, media kertas termasuklah bloggers yang tumbuh macam cendawan sekarang ini. Mungkin kita boleh galakkan supaya bloggers termasuk bloggers politik. Bila ada kolum tertentu, jadi orang baca tetapi ada bayaran sedikit. Kalau tidak Tuan Yang di-Pertua, saya tidak nampak. Ini soal besar ini Tuan Yang di-Pertua, soal besar, hendak tanam kesedaran bukanlah satu perkara yang mudah. Seterusnya Tuan Yang di-Pertua, sedikit sahaja. Saya mengamati rang undang- undang ini, dia lebih memberikan perlindungan ataupun keutamaan kepada penjana TBB ataupun tenaga boleh diperbaharui. Dalam soal ini Tuan Yang di-Pertua, adakah TNB (Tenaga Nasional Berhad) benar-benar akan memberi laluan terus, laluan biru Tuan Yang di-Pertua. Bukan laluan hijau, laluan biru. Maknanya blue lane, no more green lane dengan izin, sebab selama ini Tuan Yang di-Pertua, saya menerima maklumat, saya menerima aduan daripada orang ramai yalah, selama ini pun tak ada FIT susah TNB untuk memberikan kerjasama. Saya tanya di peringkat saya di Johor, di Kedah saya dengar ada tapi di selatan ramai di kalangan jurutera TNB belum faham lagi. Jadi Tuan Yang di-Pertua, saya amat mengharapkan supaya kementerian dapat mengawasi TNB ini supaya memberikan kerjasama kepada penjana-penjana tenaga elektrik daripada TBB supaya dengan mudah mereka memberi kerjasama untuk tenaga elektrik ini masuk ke dalam grid mereka dan tidak ada pilih kasih Tuan Yang di-Pertua. Saya yakin Tuan Yang di-Pertua, selepas rang undang-undang ini diluluskan dan diwartakan, kemungkinan besar saya sudah buat survey sedikit di Ledang misalnya sudah ramai yang sudah berangan-angan, bercita-cita hendak mewujudkan sistem solar di rumah masing-masing tapi akhirnya perlu berdaftar dengan TNB. Saya bimbang Tuan Yang di- Pertua, sekiranya TNB pilih kasih misalnya sedangkan sekarang ini pun kita dapat lihat siapalah yang menjadi vendor mereka. Akhirnya sekarang kita difahamkan TNB untung RM5 bilion. Bila semak balik, mereka beli barangan daripada China, kurang mendapat barangan daripada sistem vendor mereka. Kalau begitu, saya pun boleh untung Tuan Yang di-Pertua, sama juga dengan yang ini. Jadi saya minta pihak kementerian dapat meneliti benar-benar supaya TNB jangan nanti pilih kasih. Mana tahu di Ledang nanti misalnya ataupun di sebelah selatan atau utara, penjana bebas ini... Timbalan Yang di-Pertua [Datuk Dr. Wan Junaidi bin Tuanku Jaafar]: Lagi panjang ucapan Yang Berhormat?. Ir. Haji Hamim bin Samuri [Ledang]: Sedikit sahaja, satu minit lagi saya hendak habiskan. Tumbuh macam cendawan dan akhirnya mereka terpaksa berebut-rebut dengan TNB. Akhir sekali Tuan Yang di-Pertua, tentang tenaga nuklear. Jadi kalau sekian lama ini Tuan Yang di-Pertua, kita begitu yakin dengan tenaga nuklear yang boleh membantu untuk menjana elektrik dan membantu untuk menyelesaikan masalah kekurangan tenaga elektrik, bila sudah ada sistem ini Tuan Yang di-Pertua, saya ingin bertanya pihak kementerian apakah rancangan seterusnya tentang tenaga nuklear. Kalau kita tengok sekarang kita banyak sumber biogas, kita banyak tandan kelapa sawit di seluruh negara. Figure saya tidak ada tetapi mungkin dia boleh menjadi ganti kepada tenaga nuklear. Tuan Yang di-Pertua, saya menyokong. Sekian, terima kasih. Timbalan Yang di-Pertua [Datuk Dr. Wan Junaidi bin Tuanku Jaafar]: Yang Berhormat Seputeh.